U slučaju države Kalifornije protiv Orenthala Jamesa Simpsona,
predmet broj BA097211,
porota je donijela odluku.
Optuženi Orenthal James Simpson
nije kriv za umorstvo prema članku 187A kaznenog zakona
za krivično djelo na štetu Nicole Brown Simpson
prema prvoj točki optužnice.
ČUDOVIŠTA: PRIČA O LYLEU I ERIKU MENENDEZU
Što želiš reći? Da smo sjebani?
Moram biti iskren s tobom. Ja to ne vidim tako.
O. J. je najveći ubojica svih vremena, zar ne?
I izvukao se.
A najbolje je što uopće nije morao svjedočiti.
Lyle, žele krv.
Garcettiju je samo bitno da ga ponovo izaberu.
Zato nas pokušavaju uništiti
jer im je pobjeda nasušno potrebna.
Dobro, razumijem.
Onda moraš podnijeti zahtjev.
Razlog više da ne uzmemo branitelja po službenoj dužnosti.
- Charles Gessler je najbolji u L. A.-u. - Stvarno?
Lyle, drago mi je što se napokon upoznajemo.
Uđi.
Nema šanse.
Neće i gotovo.
Ne znam kako ćemo to riješiti.
Neka se vrati Jill ili zovi Cochrana.
Ne mogu samo tako nazvati Cochrana. Uostalom, nemaš novca.
Leslie, znaš li koliko sam novca skupio samo prošli tjedan?
Drago mi je što to spominješ jer...
Usput, odlično zaglavlje.
„Ako mi pomognete, podržat ćete i druge žrtve zlostavljanja.
U ovomu smo svi zajedno.
Ako možete pomoći i svakog 15. u mjesecu uplatiti određeni iznos
na račun fonda za obranu Lylea Menendeza?!”
Koliko sam ti puta rekla da prestaneš pisati pisma?
Iskoristit će ih protiv tebe, a to nikako ne djeluje dobro!
Dnevno na TV-u zarađuješ 4000 dolara govoreći o O. J.-u
i napadaš iste ljude koji žele...
- To se zove posao. - Dobro.
Kad smo već kod novca, smijem li samo spomenuti
da se i dalje borim za tvoj život bez ikakve naknade?
U zatvor si naručio novu periku za 2500 dolara?
Od O. J.-eva frizera.
- Da, jesam. - Lyle!
Mislim da možemo nešto naučiti od njega.
Očito je nešto smislio!
Znaš što? Imao je slogan!
I nama bi dobro došao!
Naš bi slogan mogao biti:
„Ako su te zlostavljali, ne mogu te optužiti.”
- Što je tako smiješno, jebote? - Nevjerojatan si.
Dobro, žao mi je. Moja pogreška. No život mi je na kocki.
Zvučiš kao idiot.
Moram li te podsjetiti zašto smo ovdje?
Zbog tebe.
Ti si jebeni idiot.
A samo si trebao držati jezik za zubima.
Stvarno?
„Lyle Menendez, svojim riječima.”
- Jebeš tu ludu kuju. - Ne.
Više to ne možeš raditi.
Jer si nas sjebao.
Sjebani smo. Imaju gomilu tvojih snimki!
- Ponavljam, nisam znao da me snimala! - I zvučiš poremećeno!
Zvučiš poremećeno. Shvaćaš li koliko je to bilo glupo?
A onda pišeš ta luda pisma
i tražiš ljude da lažu za nas?
Tko si ti?!
Kad sam odrastao, samo sam htio biti poput tebe.
Znaš li što sad kažu za tebe?
Kažu da imaš mrtav pogled.
Kažu da su ti oči crne. Nazivaju te psihopatom.
Bili smo tako blizu. Lyle, skoro su nas oslobodili.
Da, zbog mene.
Da, zbog tebe su nas skoro oslobodili.
Ali nisu.
I sad smo sjebani, a za sve si ti kriv!
Trebali smo još jednu neodlučnu porotu. Jedan porotnik i bili bismo slobodni.
No to se sad nikad neće dogoditi jer nam nitko ne vjeruje.
Svi nas mrze. Svi nas žele mrtve!
Jako se bojim jer ne želim umrijeti.
I ne želim da ti umreš. Užasno je to što smo učinili.
Da se bar nikad nije dogodilo. Rado bih to povukao, ali ne mogu.
I sad sam zapeo u ovom paklu.
Svaki dan razmišljam o tomu dok ti trčiš uokolo kao luđak!
Mogu nas jedino pokušati spasiti! Sad sve ovisi o meni!
Ne znam mogu li sve ponoviti.
Smisli nešto jer neću umrijeti ovdje
samo zato što si jadni mlakonja.
Hej! Dosta!
Jebote! Sjebao si!
- Trebao sam i tebe ubiti! - Evo.
- Evo mog brata. Ubojice. - Ti...
Molim te, izvedi to u sudnici
jer sam spreman izaći odavde.
Lijepo je opet to vidjeti.
- Vodite ga. - Radi svoj posao.
Ti...
Njihova je strategija da se sudi roditeljima
jer im je obrana logički, psihološki i pravno zakazala.
To je lažna priča koja se nikad nije dogodila.
- Prigovor. - Odbija se.
Na ovom suđenju nećete čuti Lylea Menendeza
jer je napisao knjigu u kojoj su navedene sve njegove laži.
- Prigovor. - Odbija se.
Dakle, sve će se svesti na svjedočenje Erika Menendeza, ubojice.
Hoćete li mu vjerovati?
Prigovor.
Gđo Abramson, nećemo tako.
Odbija se. Neka govori.
Hvala.
Dame i gospodo, sudite ljude po njihovim djelima.
Erik Menendez može reći bilo što,
ali sjetite se što su Lyle i Erik Menendez učinili.
Prodali ste Joseu Menendezu Alfa Romeo.
Kupio ga je svom sinu Lyleu, zar ne?
Točno.
Sretna diploma, sine.
- Stvarno? - Da.
Tata, ovaj auto je sranje.
Koliko je to „sranje” koštalo?
- Trideset dvije tisuće. - Prigovor.
Zašto?
Cijena nije važna.
Sjednite.
- Časni sude, smijem li prići? - Ne.
Lyle je bio jako ljut zbog Alfe.
Rekao sam mu da je to jako lijep auto.
Mogu se nagnuti i dodirnuti drugu stranu.
Ovaj je auto smiješan.
- Izgledam smiješno. - Dobro.
Oprosti. Kupit ćemo ti drugi.
Mama i ja mislili smo da će ti se svidjeti.
E pa prevarili ste se! Jebote.
Završimo. Potpiši papire.
Hvala što si mi kupio sranje.
Craig, jedan ste od koautora Prijatelja?
Ne mislim na hit seriju s NBC-ja.
Riječ je o scenariju koji ste napisali s Erikom.
Točno.
Radi li se u NBC-jevoj seriji
s Jennifer Aniston i drugima
o ljudima koji hladnokrvno ubiju svoje roditelje?
Prigovor.
Neka odgovori.
Ne, ne radi.
Jer se u scenariju koji ste napisali ti i Erik
radi o liku po imenu Hamilton Cromwell,
koji je ubio roditelje.
Prigovor. Nevažno.
Ne možete ulagati prigovor na sve što kaže.
Craig...
Erik ti je priznao, zar ne?
Jest.
Ali to nije priča koju su ispričali dr. Ozielu.
Nije.
I to nije priča koju su ispričali u ovoj sudnici.
Nije.
Što ti je Erik rekao?
Da su išli u kino, a Erik je otišao po lažnu osobnu.
Nije ušao kroz glavna vrata, već kroz prozor dnevne sobe.
Je li rekao zašto?
Jer su ta vrata bila tiša i nije ih htio probuditi.
Dakle, spavali su.
Da, tako mi je rekao.
Sranje.
Kad se vratio u auto,
Lyle je držao puške.
Želiš to učiniti? Odmah.
Idemo.
Tad su ubili usnule roditelje.
Da.
To, jebote!
Lyle, moramo se presvući.
Pogledaj, ima krvi! Kako to nisam vidio?
Ubijeni su s predumišljajem?
- Prigovor. Brišite to iz zapisnika. - Vičete, odvjetnice.
Oprostite. Ljuta sam, pa govorim glasno.
Ne zanima me jeste li ljuti. U mojoj ćete se sudnici kontrolirati.
G. Cignarelli, jeste li čuli za film Klub milijardera?
Da. Lyle i Erik učinili su isto.
Ubili su roditelje radi novca.
Prigovor!
Kaznit ću vas zbog nepoštivanja suda.
I ja bih vas mogla kazniti
jer vaše su odluke nevjerojatno pristrane.
Erik nije slučajno gledao taj film na televiziji, zar ne?
Nije.
Znao je za tu priču mnogo prije filma.
Obojica smo znali jer naš prijatelj Brian...
Radilo se o njegovim roditeljima.
Četrnaest mjeseci prije ubojstva
Erik je čuo kako su vaši roditelji ubijeni radi novca.
Pa, da. Tako je.
Je li vam Lyle Menendez pisao iz zatvora?
Jest. Htio je da pogledam film Izbliza.
„Reći ćeš da smo ga gledali s mojim tatom.
Rekao je da film nije realističan jer bi otac ubio sina
čim su nevolje počele. Ne bi čekao. Šokirao si se kad je to rekao.
Reći ćeš i da je uvijek bio moćna figura. Nikad se nisi osjećao dobrodošlo.”
Navedite svoje ime.
Erik Galen Menendez, M-E-N-E-N-D-E-Z.
- Bok, Erik. - Prigovor.
Samo sam rekao „bok”.
- Zastrašivanje, časni sude. - Odbija se.
Je li istina da si htio roditelje ubiti samostrelom
i loviti ih kao životinje?
Pa, to je bilo samo...
Mogli bismo samostrelom.
Oduzeli su ti vozačku i imaš toliko kazni za prebrzu vožnju...
To ne bi bio problem jer nam ne treba osobna.
Bili smo u trgovini i mislili da nećemo moći kupiti pušku,
pa sam primijetio samostrele...
Samo mi je palo na pamet. Odmah sam zaboravio na to.
Teško ih je napuniti.
Da, imao bi jedan hitac.
Mislili ste da ne možete nabaviti pušku ili ste već pokušali?
Ne sjećam se.
Ako si vidio samostrele u trgovini gdje ste htjeli kupiti pušku,
onda nisi samo razmišljao o kupovini. Pokušao si ga nabaviti.
- Moram uložiti prigovor. Nevažno. - Odbija se.
Jeste li razmišljali o još nekom oružju?
A da upotrijebimo nož?
- Prigovor. Nevažno. Časni sude... - Želim dokazati predumišljaj.
Časni sude, Lyle i Erik Menendez smišljali su
i detaljno isplanirali ubojstvo svojih roditelja.
Važno je kako, zašto i kada su to isplanirali.
Tužiteljstvu je u ovom slučaju to ključno.
Točno. Dopustit ću.
- Poništite ovo suđenje. - Da.
Odvjetnice, sad je dosta.
Želi prekinuti ispitivanje
jer dokazuje posebne okolnosti.
Ispunjavaju uvjete za smrtnu kaznu.
Ne. Samo želim da me saslušate.
- Dosta. - Časni sude...
Ovo je...
Erik, kad si kupio puške,
je li istina da ste prvo kupili sitnu sačmu?
Ne bih rekao. Mislim da smo...
Da te citiram: „Prvo smo kupili sitnu sačmu.”
Dobro. Da, sjećam se toga.
Procijenili ste da neće biti dovoljno jaka?
Dovoljno jaka?
Vratili ste se i kupili krupniju sačmu jer je ona smrtonosnija?
- Da. - Dobro.
Nakon što si ispucao otprilike 12 metaka
u tijela i lica svoje majke i oca...
Prigovor. Osporavamo broj.
- Rekao sam „otprilike”. - Otprilike.
- Ne. U ovoj sudnici nema ljubavi. - Ne, odvjetnice!
Eno gdje nema ljubavi. Ondje i ondje.
Ako netko ovdje nema ljubavi,
to su dva bezdušna ubojice koji nisu voljeli roditelje.
Jer ako voliš svoje roditelje...
ne učiniš ovo.
Ako osjećate da nema ljubavi,
to je s one strane stola.
Erik,
nakon što si ispraznio dvije sačmarice u majku i oca,
a Lyle ih je došao ponovo napuniti,
je li istina da si rekao dr. Vicaryju da si onda pušku dao Lyleu?
- Ne znam. - Ne znaš?
Opet ću te citirati.
„Lyle je izašao, a streljivo je bilo razasuto po prtljažniku,
pa sam mu dao metke.”
Rekao si to?
Jesam.
Kad ste ti i Lyle lagali svojoj obitelji i medijima
govoreći kako mislite da vam je roditelje ubila mafija,
rekao si nešto zanimljivo.
Rekao si da misliš da je mafija koristila sačmarice kako bi:
„napravila nered i poslala poruku.”
- Dobro. - Što si mislio pod „napraviti nered”?
Samo da će...
Znate, mafija
puca u koljena,
i sve u svemu,
okrutni su prema svojim žrtvama.
Ali ti si to učinio.
Zapravo, ti i Lyle.
Ti i Lyle majci ste pucali u koljeno.
Evo.
Mnogo je puta ustrijeljena, Erik.
Toliko puta da joj se:
„kostur potpuno raspao.”
- Prigovor. - Odbija se.
- Dobro. - Dobro?
- Da. Vi ste to učinili. - Već sam svjedočio.
Da, ali hoću reći da ste to i planirali, zar ne?
Planirali ste da izgleda kao da je kriva mafija.
Kupili ste sačmarice i sačmu.
Pucao si joj u koljeno. Upucao si ih više puta.
Planirali ste okriviti mafiju.
Nije vam to palo na pamet na licu mjesta.
Sve ste isplanirali.
U pravnom se smislu to zove zasjeda.
G. Conn, razumijem na što ciljate,
ali nismo ništa planirali.
Stvarno. Samo smo htjeli biti spremni braniti se. Jer dok sam odrastao,
tata je uvijek govorio ovo.
Ako ikomu kažem što se događa među nama,
ubit će me.
Rekao sam Lyleu.
Kad se Lyle suočio s tatom, vjerovao sam mu.
Mislio sam da će nas ubiti. Nisam...
Priprema koju opisuješ je predumišljaj.
Sve to dokazuje da je riječ o dvostrukom ubojstvu s predumišljajem.
Je li vas otac ikad silovao, g. Conn?
- Nebitno. - Prigovor!
Doći ćemo i do laži da su vas seksualno zlostavljali.
- Prigovor! - Odbija se.
A možemo i odmah, časni sude.
Da spomenem servisera bazena?
Dva dana svog života nikad neću zaboraviti.
Kad je ubijen JFK
i kad sam vidio kako Erik i Lyle razgovaraju s roditeljima.
Zašto se tako ponašaš? Ne razumijem.
Jer si pederčina, tata!
- Točno. - Lyle!
- Nemoj ga braniti, mama. - Umukni.
Samo da ponovimo, kad je to bilo?
U subotu.
Dan prije ubojstava.
Jesu li izgledali kao da se boje roditelja?
Nisu. Roditelji su se bojali njih.
Jesu li na jahti tog dana izgledali kao da se boje roditelja?
Nipošto.
Saznali su da je jahta korištena u filmu Zora očajnika
i to im se jako svidjelo.
Obožavam taj film. Skoro sam ševio kad sam ga gledao.
- Da, Michelle Pfeiffer. - Da.
- Tako je elegantna, jebote. - Komad i pol.
Kad ste čuli da su Jose i Kitty Menendez ustrijeljeni u svojoj kući,
možete li reći sudu što ste prvo pomislili?
Da. Pomislio sam da su dečki to učinili.
Hvala.
Živjeli ste kod Menendezovih pet dana u tjednu, točno?
- Od ponedjeljka do petka? - Da.
- Živjeli ste u kući? - Da.
Soba mi je bila u glavnoj kući pored kuhinje.
Erik je svjedočio da je bilo nasilja i da su se stalno svađali.
Da su ih roditelji tukli i vikali na njih. Točno?
Ne. Nikad nisam čula viku.
A svađe? Erik je rekao da su se Jose i Kitty uvijek svađali.
Ne. Nikad nisam čula svađe i viku.
Samo su bili vrlo neuredni.
Godinama ste radili za Josea Menendeza.
Vidjeli ste kakav je sa sinovima.
Da, od najranije dobi.
Jeste li vidjeli da ih je ikad tukao, prijetio im ili vikao na njih?
Nikad. Ni jedan jedini put.
Jose nije bio gnjevan. Nikad ga nisam vidjela ljutog.
Obožavala je te dečke. Učinila bi sve za njih.
Svega se odrekla zbog njih.
A oni je sad optužuju da je...
Dečki, zbog toga ćete gorjeti u paklu.
- Prigovor. - Odbija se.
Ovo...
Ovo im je jedini dokaz da je bilo zlostavljanja.
Nalaz liječnika
da je Erik Menendez jednom imao modricu na stražnjoj strani grla.
- Prigovor. - Odbija se.
I njihov je svjedok rekao da je kod djece to uobičajeno.
Prigovor.
Odbija se.
Dame i gospodo, sjećate li se ove knjige?
Što ako su iz nje dobili ideju za ovu priču?
To i nije tako nategnuto
jer je autor ove knjige savjetovao obranu u prošlom suđenju.
Časni sude, ništa od toga nije istina.
Ne postoje dokazi da se išta od toga dogodilo.
Zahtijevam poništenje suđenja.
Ne. Sjednite.
Časni sude.
Gđo Abramson, sjednite. Odmah.
Izvolite.
Hvala, časni sude.
Sve je ovdje, dame i gospodo.
Piše čak i da odjenete žuti džemper dok svjedočite, da djelujete nedužno.
Osam slučajeva navodnog zlostavljanja isti su kao u ovoj knjizi.
Koliko su sati proveli kod dr. Oziela?
Spominjali su svaku drugu izliku. Zašto ne i seksualno zlostavljanje?
Kad je Erik priznao Craigu
da su oni ubili svoje roditelje,
zašto nije rekao zašto su ih ubili?
Navodno dugogodišnje seksualno zlostavljanje.
Zašto to nikad nisu spomenuli?
Jer se nije dogodilo.
Nije im niti palo na pamet spominjati to
dok nisu upoznali onu ženu.
- Prigovor. - Odbija se.
Njezin se posljednji poznati klijent ubojica izvukao.
Kako? Zbog navodnog zlostavljanja.
Ona je to patentirala, dame i gospodo.
Zašto ne bi pokušala i u ovom slučaju? Evo kako.
Uzmete nekoliko činjenica.
Jose Menendez jednom je udario Lylea u ruku. Tu je i ozljeda od sladoleda.
I od toga smislite strašnu priču u koju je gotovo nemoguće povjerovati.
Ne grizite se ako ne vjerujete.
Dame i gospodo, u to je doslovno nemoguće povjerovati.
Zar nije zgodno
da su jedine dvije osobe koje mogu potvrditi priču gđe Abramson sada mrtve?
I još joj plaćaju.
Nevjerojatno, zar ne?
Mrtvi Jose i Kitty Menendez platili su Leslie Abramson
skoro milijun dolara.
Milijun dolara
da smisli najsmješniju priču koju ste ikad čuli.
No ovaj joj put neće upaliti.
Čak i da je njihova priča istinita,
i dalje su krivi za ubojstvo s predumišljajem.
Kovali su urotu i čekali u zasjedi.
Počinili su višestruko ubojstvo s predumišljajem.
Dame i gospodo, zakon nalaže da ih proglasite krivima.
Zakon nalaže i najstrožu kaznu.
Dame i gospodo, neki su od vas možda bili zlostavljani.
Možda vas je zlostavljao prijatelj, član obitelji, roditelj.
Nažalost, to se događa milijunima ljudi diljem svijeta.
No nije uobičajeno ubiti nekoga sačmaricom.
Nije uobičajeno uperiti sačmaricu ocu u glavu
i povući okidač.
Nije uobičajeno uperiti sačmaricu majci u obraz,
nakon što ste joj pucali u koljeno i raznijeli prste, i povući okidač.
Časni sude, možete li reći gđi Abramson da prestane igrati vješala s klijentom?
Odvjetnice, prestanite igrati vješala s klijentom.
NEVJEROJATNO
Htio bih napomenuti da nije moj zadatak dokazati motiv.
Ali...
jasno je koji je motiv.
Novac.
Lyle je rekao da mu je najveći cilj u životu imati Rolex.
I ovaj.
Erik nikad nije radio.
Lyle je imao dva posla.
Jedan je dan dostavljao pizzu
i stažirao je u tatinoj tvrtki.
Otac im je rekao da će ih isključiti iz oporuke.
Sretno, klinci. Sad ste sami.
Morali su ga ubiti prije toga.
- Prigovor. - Odbija se.
Lyle i Erik vozili su se Beverly Hillsom sa sefom.
Erik je spavao sa sefom. Tko to radi?
Valjda oni koji vole novac.
Lyle je otvorio sef kad je bio sam.
U njemu je bila nova oporuka u kojoj nema njega i Erika?
Znamo da je Erik rekao Craigu Cignarelliju
da njegov otac ima između 75 i 90 milijuna dolara na računu u Švicarskoj.
Između 75 i 90 milijuna dolara.
U tjednima i mjesecima nakon što su ubili roditelje,
na brzinu su potrošili 700 000 dolara.
Jeep, Porsche, kockanje. Živjeli su u hotelu Bel-Air.
Da bi došli do tog novca, samo su se morali pobrinuti da njihov otac nestane.
Trebalo im je samo jedno malo ubojstvo
i bogatstvo bi bilo njihovo.
No ne bi dobili ništa ako je mama živa.
Pa je i mama morala umrijeti.
Morala je umrijeti.
Dame i gospodo, optuženici i njihov pravni tim su krivi.
Ne samo za zločin za koji su optuženi,
već i za nešto još mnogo gore.
Krivi su za iskorištavanje trauma pravih žrtava seksualnog zlostavljanja
jer su se tako pokušali izvući od optužbe za ubojstvo.
Krivi su za to što su uspomene na dobre roditelje pune ljubavi, koje su ubili,
provukli kroz septičku jamu najgnusnijih laži koje ste ikad čuli.
To je zločin grozan poput ubojstva koje su počinili.
Jose i Kitty Menendez su spavali.
Spavali su.
Nisu se mogli braniti od sinova koji su ih pogubili.
Ni sad se ne mogu braniti od laži koje su njihovi sinovi izrekli
kako bi izbjegli posljedice svojih postupaka.
No znajte
da vas Jose i Kitty zazivaju iz groba da ih obranite.
Dame i gospodo, ta je moć u vašim rukama.
Sad ih možete obraniti i osvetiti!
Osvetite ih.
Još se čuješ s obitelji Goldman?
Da. Pogotovo s Kim.
Ne treba naglašavati da su i dalje izvan sebe.
Zamislite, O. J. Simpson je slobodan
unatoč brojnim dokazima protiv njega.
No takvo vam je američko pravosuđe.
Bila riječ o rasizmu ili navodnom zlostavljanju,
ako imate obranu koja zna izigrati sustav,
možete se izvući sa svime.
Ne planiraš pisati o tomu?
Ne. Idući tjedan idem u Connecticut kako bih završio knjigu.
Izdavač mi puše za vrat.
Daj, Nick. Ne možeš sad napustiti L. A.
Iskreno, već mi je dosta Menendeza.
Mislim da i ostatak zemlje tako misli.
Nebitni su među brojnim poznatima kojima su sudili za ubojstvo.
Društvo je krenulo dalje.
Ne želim biti zloban, no jeste li ih vidjeli u posljednje vrijeme?
Izgubili su draž, da ne spominjem većinu obožavateljica.
No čuo sam da je Lyle u ozbiljnoj vezi.
Zove se Anna Eriksson.
Počelo je dopisivanjem,
ali čini se da su princ Lyle i njegova Matovilka zaljubljeni.
Priča se da bi se uskoro mogli i vjenčati.
A Erik? Ima li vijesti o njemu?
Povrijeđeni muškarac.
Čini se da mu u posljednje vrijeme nije lako.
Hej, vrati mi knjigu, molim te.
- Nisam ti uzeo knjigu. - Jesi.
Vidio sam te. Vrati mi je.
Rekao sam da je nisam uzeo, jebote!
Rekao sam da mi vratiš knjigu!
Bačen je u samicu zbog lošeg vladanja.
Tučnjave sa zatvorenicima, ispadi bijesa, još jedan navodni plan bijega.
Očito je napetiji tijekom drugog suđenja.
Ima li još istu djevojku?
Koliko sam čuo, ima. Tammi.
Još živi u Minnesoti.
Navodno se stalno dopisuju.
„Najdražoj Tammi čestitam 300 dana ljubavi.
Možda smo razdvojeni tisućama kilometara, ali osjećam da si mi blizu.”
Misliš li da će ih ovaj put proglasiti krivima?
Tko zna?
Nakon Rodneyja Kinga, nemira i O. J.-a,
mislim da ovaj grad ne može preživjeti još jednu užasnu nepravdu.
Nakon gotovo sedam godina, dva suđenja
i brojnih pravnih manevara,
ovo bi mogao biti kraj puta za Erika i Lylea.
Možda će ih napokon stići kazna koju zaslužuju.
Možda ćemo onda barem u slučaju Menendez
na kraju dočekati pravdu.
Da još vjerujem u nadu,
rekao bih da se doista nadam.
Porota je donijela presudu. Optuženici, ustanite.
Porota je odlučila. Optuženi Joseph Lyle Menendez
kriv je za ubojstvo s predumišljajem Josea i Mary Louise Menendez.
Nadalje, utvrdili smo i da je optuženi Erik Galen Menendez
namjerno ubio oštećene.
Članovi porote, je li ovo vaša presuda? Odluku ste donijeli jednoglasno?
Jesmo.
Sud se raspušta do ponedjeljka u 8.30,
kad ćemo početi s izricanjem kazne.
Budući da su oba optuženika proglašeni krivima za ubojstvo s predumišljajem
uz posebne okolnosti, prema kalifornijskom zakonu,
porota smije razmatrati samo dvije kazne.
Doživotna kazna bez pomilovanja ili smrt.
Sud se raspušta.
Gluposti. Ta govna zaslužuju umrijeti i vi to znate.
Leigh, razumijemo vas.
Vjerujte mi, slažem se s vama, ali morate je pustiti da govori.
Već mi je dosta toga. Ali dobro. Mary, izvoli.
Mislim da su dečki čitav život zlostavljani.
- Glupost. - Kako to možete reći?
Jer se nije dogodilo.
Ali možda jest.
Čuli ste njihovu obitelj i rođake?
Ma daj. Platili su im da to kažu.
Ne možete to dokazati. Kako možete to reći o onom jadnom Andyju?
Zato što laže.
Ako je Andyju stalo do svog jadnog rođaka, zašto to odavno nije rekao?
Bio je dijete i bojao se.
A one užasne pornografske fotografije dječaka?
Molim te. Sami su ih snimili.
Kako možeš biti tako glupa?
Vidjela si ostatak filma. Sve su ih snimila djeca.
Ali ne znate je li Jose...
Ako je Jose bio toliki pedofil, zašto su bile samo dvije fotografije?
Gdje su ostale?
Kad smo kod fotografija,
daj da vidim onu gdje mu dječaci sjede u krilu.
Ovo je seksualno zlostavljanje?
Za mene je ovo božićna čestitka.
- Morat ćemo nastaviti... - Ne!
Želite da povjerujem kako je vrhunski sportaš poput Erika
dao ocu da ga siluje i tjedan dana prije ubojstva?
I one gluposti da ga je napao vojničkim nožem?
Obične gluposti.
Ako je to istina, trebao je pobjeći ili ga prijaviti policiji.
Leigh, možda se previše bojao da pozove policiju.
Nemate pojma ni o čemu.
Vidjeli ste Erikovo svjedočenje. Ništa što je rekao nema smisla. Ništa!
Samo je lagao. Sve su to laži.
Igle i četkice za zube.
Nemojte da počnem o onom ljigavcu s perikom.
Sam Bog zna zašto nije svjedočio.
Jeste li čuli snimku
gdje govori da mu nedostaju roditelji koje je ubio?
Kao da mu nedostaje pas? Pas?!
Isuse Kriste! Mislim da nikad nisam čula nešto hladnokrvnije.
Jebeni luđak!
Očekujete suosjećanje? A njihova jadna majka?
Gade mi se.
I onda govore koliko su se bojali.
Ako su se toliko bojali, zašto nisu pobjegli?
Kad se bojiš, pobjegneš.
Oni nisu, već su se sukobili.
Sukobili su se s onim kojeg su se navodno toliko bojali.
Nikad nisam čula nešto gluplje.
I onda dođu s tom suludom pričom
o grčkim ratnicima, plišancima,
plikovima na penisu i kenjanju u plastične posude.
Očekujete da povjerujem u to? Ne vjerujem i nikad neću vjerovati!
Jer su zla čudovišta i zaslužuju umrijeti.
Neću odustati dok svi to ne shvatite i ne osudite ih na smrt.
Jeste li dobro? O, Bože.
- Leigh! - Bože, Leigh.
Pozovite pomoć.
Bože! Odmah pozovite pomoć!
Bože! Udaljite se! Pomozite nam, molim vas!
Priznajem da sam prilično nervozan što sam ovdje.
Ludo je kako neke stvari ispadnu.
Znam da nismo mnogo razgovarali jer sam bio samo zamjena,
ali posljednjih nekoliko tjedana pokušavam shvatiti
što bih učinio da moram odlučivati o životu ili smrti.
I sad sam ovdje.
Nitko nije rekao da su bili nasilni ili da su se tukli.
Svi su govorili da su bili dobri.
Svi oni treneri i učitelji.
Nisam mogao vjerovati koliko je svima stalo do njih.
Stalno sam razmišljao o njihovoj rodbini.
O tome koliko ih vole i kako su se borili za njih.
To valjda nešto znači.
Iskreno, ne znam u što da vjerujem.
No znam ovo. Da sam na njihovom mjestu
i da sam proživio ono što tvrde da su proživjeli,
vjerojatno bih učinio isto.
Već sam znao puknuti.
Nikoga nisam ubio, ali bogami sam znao puknuti.
Nikad nećemo saznati što se dogodilo u toj obitelji,
ali ako postoji i najmanja šansa da su rekli istinu...
Odmah ću vam reći.
Neću biti odgovoran za to što sam im uzeo život
jer mislim da bi to bila velika pogreška.
Kad dođe vrijeme da glasamo...
valjda ćemo razmisliti
i donijeti odluku s kojom ćemo moći živjeti,
baš kao i oni te kobne noći.
Morat ćemo živjeti s time do kraja života.
Hej.
Što?
Spremni su za vas.
Spreman?
Porota je predložila da Lyle i Erik Menendez
budu osuđeni na dvije uzastopne doživotne kazne
za brutalno ubojstvo svojih roditelja, Josea i Kitty Menendez.
Porota je mogla predložiti smrtnu kaznu,
ali nakon tri dana vijećanja,
odlučili su braću poslati u zatvor do kraja života
bez mogućnosti pomilovanja.
Razočarani ste što nisu predložili smrtnu kaznu?
Porota je to odlično obavila.
Možemo biti mirni
jer Menendezi nikad neće biti slobodni
i obojica će umrijeti u zatvoru.
Iskreno, osjećam golemo olakšanje.
Je li to pobjeda?
Što je uopće pobjeda?
Provest će ostatak života u zatvoru,
a ondje je užasno.
Bolje to nego gledati kako ih vežu na kolica u San Quentinu
dok ih država pogubljuje smrtonosnom injekcijom.
Oni su dva divna momka
i sigurna sam da će pronaći način
kako da iz zatvora pridonose društvu.
Ako moraju provesti život u zatvoru, barem neće biti sami.
Imat će jedan drugoga.
Lese, znam što smjeraš. Želiš razdvojiti dečke.
To je okrutno i pretjerano.
Članovi obitelji ostaju zajedno.
Iako su htjeli proći nekažnjeno za ubojstvo koje su počinili?
Molim te.
Bog zna što bi skuhali da žive u istom zatvoru do kraja života.
Znaš o komu sam neki dan razmišljala?
O svakom svom klijentu u proteklih 26 godina.
O svima koje sam oslobodila i koji sad šeću Los Angelesom.
Znaš što sam shvatila?
Erik i Lyle Menendez
vjerojatno su najbezopasniji od njih.
Leslie, oni su lažljivci.
Ubili su svoje roditelje dok su spavali na kauču.
Zapravo nije nemoguće.
Ljudi se možda za nekoliko godina trgnu i pomisle:
„Moramo promijeniti sustav u kojem dva klinca...”
Da, znam. Užasno je to što smo učinili. Shvaćam.
Ali da provedemo ostatak života u zatvoru? To je...
- Koji je smisao toga? - Erik.
Želim nešto reći.
Slobodno sjedni.
Dobro je što ste se žalili. Sigurno.
No nadam se da jedini cilj nije da samo izađete iz zatvora.
Ima li to smisla?
Nema.
Erik, ovo je sad tvoj dom.
Moraš naći smisao i svrhu svog života ovdje.
To je moguće. Ovdje čovjek može pronaći smisao.
Već sam to viđao i siguran sam da ti to možeš.
Buđenje, Menendez.
Što se događa?
Premještaju tebe i brata.
Dobro.
Hajde, idemo.
Erik Menendez.
- Da? - Uđi.
Kamo idemo?
Zatvor Folsom. Udobno se smjesti. Put je dug.
- Ide li... - Rekao sam da uđeš.
Zašto nas drugi kombi ne slijedi?
Kamo... Mislio sam da idemo u Folsom.
Ti ideš u Folsom. Tvoj brat ide nekamo drugamo.
Kamo?
Prekrasno je.
Znaš da je 60 metara ispod nas brodska olupina?
Gdje žive morski psi?
- Ovdje. - Lovimo morske pse?
Da. Nisam ti rekao?
Ne, rekao si da idemo u ribolov. Nisi rekao na morske pse.
Rekao sam ti za tipa iz Ariste s kojim sam se sastao u New Yorku.
Pokušavao sam sklopiti posao
i rekao je da voli loviti morske pse.
Lagao sam i rekao: „Da, i ja!
Idemo loviti morske pse kad idući put dođeš u grad!”
Moram se malo upoznati s problematikom.
- Kakve morske pse lovimo? - Ne znam.
Nemam pojma. Kapetane!
Da, gospodine?
Kakve morske pse danas lovimo?
Modrulje, makoe, možda i velike bijele psine.
Ali manje primjerke.
- Sjajno! - Manje primjerke!
Ralje će mi odgristi ruku.
Mrzila sam tvoja putovanja.
Bila sam sama s dečkima, a ti si bio s njom.
Kitty, pogledaj me. Ne.
To je gotovo.
Dugo sam jurio za nebitnim stvarima.
Ono što mi je najviše trebalo stalno je bilo uz mene.
Imao sam tebe.
I volim te.
Nije bilo lako, ali uspjeli smo.
Znaš, trebala bi se vratiti novinarstvu.
Što? Ne.
Da, stvarno. Reći ću ti zašto.
Ako se kandidiram za Senat, mogla bi pisati o meni.
Da! Članak o tomu kako sam divan muž.
Da? Bolje ti je da se ne šališ jer bih i mogla.
U redu, ljudi! Vrijeme je da bacimo mamce.
Evo ga.
Polako izlijte.
Dragi Bože.
Ne mogu!
Dečki, vratite se!
- Što se događa s njima? - Ne znam.
Tko zna? Pusti ih.
Nisi se valjda ustrtario? Kupili smo puške.
Nisam.
Učinimo to.
Da.
Učinimo to.
LYLE I ERIK MENENDEZ I DALJE TVRDE
DA SU IH RODITELJI SEKSUALNO ZLOSTAVLJALI.
I DALJE SLUŽE DOŽIVOTNE KAZNE BEZ MOGUĆNOSTI POMILOVANJA.
ČUDOVIŠTA: PRIČA O LYLEU I ERIKU MENENDEZU
Prijevod titlova: Elvis Šimunic